  Майя Бывальцева 4-тӥ шуркынмонэ Удмуртилэн шоркараз Калыкъёслэн огазеяськон нуналзылы но элькунлэн Кунлык нуналэзлы сӥзем кӧня ке ужрадъёс ортчозы. Радъясьёслэн верамзыя, Шор площадьын, кылсярысь, «Россия огазея» программа радъяськоз. Отын йӧскалык огазеяськонъёслэн но егитъёслэн коллективъёссылэн возьматонъёссы луозы, семьяослы шудон площадкаос, «Россиысь калыкъёс» фотозона ужалозы. Пиналъёсты аниматоръёс но аттракционъёс шумпоттозы. Со сяна, отын ик пӧртэм вожвылъяськонъёс, флешмобъёс, квестъёс, ярмаркаос, ӵошатсконъёс но трос мукетыз луозы. Площадкаос 10 часын ужаны кутскозы. Праздниклэн радлыкез: 10:00—15:00 — чеберлыко киужъёсын адӟытон; 10:00—15:00 — йӧскалык сиён-юонъёсын ярмарка; 10:00—15:00 — «Россиысь калыкъёс» интерактивной фотозона; 10:00—19:00 — Россилэн улосвылъёсысьтыз предприятиослэн вузъёсынызы II огъяросси ярмарка («Металлург» культура дворец азьысь площадьын); 10:30—14:00 — калык коллективъёсын ӵош шулдыръяськон; 10:45—10:55 — «Ми ӵошен!» йӧслыккуспо флешмоб; 11:00—13:00 — Калыкъёслэн огазеяськон нуналзылы но Удмуртилэн Кунлык нуналэзлы сӥзем концерт; 12:00—12:30 — Егитъёслэн но студентъёслэн дунневыл фестиваля пыриськемъёсын флешмоб; 11:00—13:30 — «Калыклэн кужымез» интерактивной спортплощадка (Наговицын нимо урам); 12:00—14:00 — Ижкарысь егитъёслэн но пиналъёслэн коллективъёссылэн «Ӵошен ми — Россия» концертсы (кивалтэтлэн юртэз сьӧрысь ротонда); 13:00—14:00 — «Россия — вормись!» шудон (кутсконэз Операя, но балетъя театр дорын). Тегъёс: Мерлык Ижкар Удмуртия Россия праздникъёс  